अगाडिको आवरण पृष्ठ

झरूको एकदिन

लेखकः छबि चौँलागाई

तह ६, कक्षा २

नेपाली

१

झरू बाँदर आमाबुबासँग स्वयम्भूमा बस्छ। ऊ आमाबुबासँग सँगसँगै हिँड्छ। उ साह्रै फुर्तिलो छ।

२

झरूका साथीहरू पनि छन्।

ऊ साथीहरूसँग लहरामा पिङ खेल्छ। नजिकै खोलामा पौडी पनि खेल्छ।

३

झरूलाई बाटो हिँड्ने मानिसहरूले खानेकुरा दिन्छन्। ऊ खानेकुरा छिटोछिटो खान्छ। आमाबुबालाई पनि दिन्छ।

४

ऊ उफ्रँदै गुम्बाको गजुरमा चढ्छ। कहिले रूखको हाँगामा झुण्डिन्छ। कहिले सिँढीहरूमा लडिबुडी गर्छ।

५

मानिसहरूले उसको फोटो खिच्छन्। त्यति बेला मुसुक्‍क हाँसेर बस्छ। मानिसहरू पनि दङ्ग हुन्छन्।

६

एकदिन ठूलो हावाहुरी आयो।

सबैको भागाभाग भयो। कोही गुम्बाको पेटीमा बसे। कोही रूखको हाँगामा बलियोसँग समाएर बसे।

७

भागाभाग हुँदा झरू आमाबुबाबाट छुट्टियो।

ऊ निराश भएर रून थाल्यो।

आमाबुबा पनि चिन्तित भए।

८

झरू रूँदै एउटा घरको कुनामा बस्यो। उसलाई रातभरि निन्द्रा लागेन। आमाबुबा पनि झरू हराएकोमा चिन्तित भए।

९

भोलिपल्ट आमाबुबा झरूलाई खोज्न हिँडे। झरू पनि हिजो छुटेको ठाउँतिर गयो। बीच बाटोमा झरूले आमाबुबालाई देख्यो। झरू खुसीले उफ्रियो ।

१०

आमाबुबाले झरूलाई काखमा राखे। ऊ खुसीले लडिबुडी गर्न थाल्यो। आमाबुबा पनि खुसीले रमाए।

शीर्षक पृष्ठ

झरूको एकदिन

Images on pages Front Cover, १० by Mbange Ernest Bawe, International Illustrations: The Art Of Reading 3.0, © 2009 SIL International. CC-BY-ND 3.0.

Image on page १ by Neil Pinchbeck, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages २, ४, ९, ९, ९ by International Illustrations: The Art Of Reading 3.0, © 2009 SIL International. CC-BY-ND 3.0.

Image on page ३ by Paul Kitum Kaino, International Illustrations: The Art Of Reading 3.0, © 2009 SIL International. CC-BY-ND 3.0.

Image on page ५ by Roel Ottow, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages ६, ७ by © 2019 World Education.

Image on page ८ by Susan Rose, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

पछाडिको आवरण पृष्ठको भित्रपट्टी

शिक्षाबाट नै परिवर्तन सम्भव छ ।

The End